text: Håndboldfinalen ændrer sendetider
  31 januar 2016 kl. 15.27
  Når Danmarks banemænd fra Tyskland løber på banen mod Spanien, ændrer det sendetiderne på TV SYD.
  Finalen i herrernes håndbold-EM flytter dagens udsendelser på TV 2.
  18.12-udsendelsen udgår helt på TV 2, og 19.30-udsendelsen sendes først klokken 20.28 efter præmieoverrækkelse og Nyhederne på TV 2.
  Hvis du ikke vil vente eller gå glip af de korte nyheder fra TV SYD, så kan du slå over på TV SYD+.
  Der sender vi helt som normalt. Korte nyheder klokken 18.12 og søndagens nyhedsmagasin klokken 19.30.
  Blandt emnerne er BIOS-beredskaber solgt fra, fakkeltog for kysterne, hospice i Kolding, jordskælv i Sønderjylland – og så drikker Kurt Leth kaffe med globetrotteren Bodil Johanne Jørgensen.
  Udsendelserne kan som altid ses live på tvsyd.dk/live-tv.
  